2013.gada Noteikumi Nr.

Rīgā (prot. Nr. .§)

**Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu**

Izdoti saskaņā ar   
Eiropas Savienības struktūrfondu un

Kohēzijas fonda vadības likuma 18.panta 10.punktu

**I. Vispārīgie jautājumi**

1. Noteikumi nosaka:

1.1. kārtību, kādā īsteno darbības programmas "Infrastruktūra un pakalpojumi" papildinājuma 3.1.prioritātes "Infrastruktūra cilvēku kapitāla nostiprināšanai" 3.1.1.pasākuma "Profesionālās izglītības infrastruktūra" 3.1.1.1.aktivitātes "Mācību aprīkojuma modernizācija un infrastruktūras  
uzlabošana profesionālās izglītības programmu īstenošanai" otro projektu iesniegumu atlases kārtu (turpmāk – aktivitātes otrā kārta);

1.2. prasības Eiropas Reģionālās attīstības fonda projekta (turpmāk – projekts) iesnieguma iesniedzējam;

1.3. projekta iesnieguma vērtēšanas kritērijus;

1.4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.

1. Aktivitātes otrās kārtas mērķis ir profesionālās izglītības programmu īstenošanu nodrošinošās infrastruktūras uzlabošana, lai veicinātu profesionālās izglītības atbilstību darba tirgus prasībām.
2. Šo noteikumu izpratnē infrastruktūras uzlabošana ir profesionālās izglītības iestādes (turpmāk – izglītības iestāde) īstenoto profesionālās vidējās izglītības vai arodizglītības programmu šo noteikumu 17.1.apakšpunktā noteiktajās izglītības tematiskajās jomās vai programmu grupās modernizācijai nepieciešamo mācību līdzekļu, ieskaitot transportlīdzekļus kā uzskates un tehniskos līdzekļus, kas nepieciešami izglītības programmu apguves nodrošināšanai, kā arī tehniskā aprīkojuma, tajā skaitā, informācijas tehnoloģiju, iegāde; bibliotēku un mācību kabinetu modernizācija (izņemot sporta zāles mācību līdzekļu un tehniskā aprīkojuma iegāde); ēku, būvju un telpu, tajā skaitā dienesta viesnīcu, rekonstrukcija, renovācija, jaunas būves vai ēkas būvniecība; esošo būvju, ēku vai to daļu nojaukšana; ēku, būvju un telpu pielāgošana personām ar funkcionāliem traucējumiem un citi šo noteikumu VII nodaļā minētie būvniecības darbi, ja šīs infrastruktūras uzlabošanu veic izglītības iestādes esošajā ēku kompleksā. Jaunas būves vai ēkas būvniecību atbalsta, ja jaunas būves vai ēkas būvniecības izmaksas ir ekonomiski izdevīgākas nekā esošas būves vai ēkas rekonstrukcija vai renovācija.
3. Izglītības iestādes investīciju un attīstības stratēģija ir dokuments, kas saskaņots ar Izglītības un zinātnes ministriju un kurā noteikts izglītības iestāžu optimizācijas rezultātā plānotais izglītības iestādes statuss atbilstoši Profesionālās izglītības iestāžu tīkla optimizācijas pamatnostādnēm 2010.–2015.gadam (profesionālās izglītības kompetences centrs; profesionālās izglītības iestāde ar specializāciju; profesionālās izglītības iestāde pamatiemaņu apgūšanai; profesionālās izglītības iestādes filiāle; integrēta izglītības iestāde), kā arī atbilstoši izglītības iestādes statusam noteikta plānotā turpmākā izglītības iestādes darbība un attīstība, plānotais audzēkņu skaits 2014./2015.mācību gadā un 2019./2020.mācību gadā, nepieciešamās investīcijas infrastruktūras uzlabošanai un izglītības iestādei aktivitātes otrās kārtas ietvaros pieejamais finansējums (turpmāk – stratēģija). Stratēģijā norāda arī citas publisko vai privāto līdzekļu ietvaros plānotās investīcijas izglītības iestādes infrastruktūrā, pamatojot, kā tiks nodrošināta citu investīciju nepārklāšanās ar aktivitātes otrajā kārtā plānotajām.

1. Aktivitātes otrās kārtas ietvaros īstenotos projektus finansē no Eiropas Reģionālās attīstības fonda (turpmāk – ERAF) līdzekļiem, valsts budžeta un pašvaldību (turpmāk – nacionālais publiskais) līdzfinansējuma:

5.1. kopējais aktivitātes otrās kārtas ietvaros pieejamais ERAF līdzfinansējums ir 40 806 159 latu un valsts budžeta līdzfinansējums ir 6 173 485 lati;

5.2. aktivitātes otrās kārtas ietvaros pieejamais saistību apjoms, kas pārsniedz šo noteikumu 5.1.apakšpunktā norādīto ERAF līdzfinansējumu, ir 37 606 622 lati. Aktivitātes otrās kārtas ietvaros pieejamais saistību apjoms, kas pārsniedz šo noteikumu 5.1.apakšpunktā norādīto valsts budžeta finansējumu attiecināmajām izmaksām, ir 6 121 974 lati valsts budžeta līdzfinansējums. Finansējuma saņēmējs, kas nav valsts dibināta profesionālās izglītības iestāde, nodrošina savu līdzfinansējumu proporcionāli projekta īstenošanai paredzētajam virssaistību finansējumam saskaņā ar šo noteikumu 15.punktā noteikto.

1. Aktivitātes otro kārtu īsteno ierobežotas projektu iesniegumu atlases (turpmāk – ierobežota atlase) veidā par visu kārtas ietvaros pieejamo publisko finansējumu 90 708 240 latu apmērā – ERAF līdzfinansējumu 40 806 159 latu apmērā un valsts budžeta līdzfinansējumu 6 173 485 latu apmērā un atbilstoši šo noteikumu 5.2.apakšpunktā noteiktajām saistībām 43 728 596 latu apmērā.
2. Izglītības un zinātnes ministrija nodrošina atbildīgās iestādes funkcijas. Atbildīgā iestāde:

7.1. nodrošina projektu iesniegumu atlasi un vērtēšanu:

7.1.1. izstrādā, apstiprina un ievieto savā tīmekļa vietnē projekta iesnieguma vērtēšanas veidlapas un projektu iesniegumu vērtēšanas kārtību;

7.1.2. izstrādā un apstiprina projekta iesnieguma vērtēšanas un projekta iesnieguma vērtēšanas veidlapas aizpildīšanas metodiku;

7.1.3. izveido ierobežotas atlases projektu iesniegumu vērtēšanas komisiju (turpmāk – vērtēšanas komisija);

7.1.4. izstrādā un apstiprina vērtēšanas komisijas reglamentu;

7.1.5. nosūta uzaicinājumu iesniegt projekta iesniegumu;

7.1.6. izvērtē projekta iesniegumu un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, kā arī izvērtē lēmumā par projekta iesnieguma apstiprināšanu ar nosacījumu ietverto nosacījumu izpildi;

7.2. sagatavo apstiprinātajam projekta iesniegumam nepieciešamo valsts budžeta līdzekļu pieprasījumu;

7.3. uzkrāj datus par projekta iesniegumiem normatīvajos aktos par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu noteiktajā kārtībā;

7.4. saskaņo šo noteikumu 56.punktā noteiktos projekta grozījumus;

7.5. plāno un īsteno informatīvus pasākumus par aktivitātes otrās kārtas īstenošanu;

7.6. nodrošina, lai netiktu pārsniegts šo noteikumu 5.1.apakšpunktā noteiktais aktivitātes otrās kārtas īstenošanai pieejamais ERAF un valsts budžeta līdzfinansējums un šo noteikumu 5.2.apakšpunktā noteiktais saistību apmērs, un uzrauga un kontrolē pieejamā ERAF līdzfinansējuma apguvi, tai skaitā Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1. un 2.punktā minētā principa izpildi aktivitātes līmenī.

1. Valsts izglītības attīstības aģentūra nodrošina sadarbības iestādes funkcijas. Sadarbības iestāde:

8.1. 10 darbdienu laikā pēc šo noteikumu spēkā stāšanās izstrādā civiltiesiskā līguma (turpmāk – līgums) vai vienošanās par Eiropas Savienības fonda projekta īstenošanu (turpmāk – vienošanās par projekta īstenošanu) projektu, nosakot tajā projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību, un iesniedz to saskaņošanai atbildīgajā iestādē;

8.2. slēdz līgumu vai vienošanos par projekta īstenošanu ar finansējuma saņēmēju;

8.3. nodrošina projektu īstenošanas uzraudzību un kontroli, tai skaitā veic pārbaudes projektu īstenošanas vietā un uzrauga Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1. un 2.punktā minētā principa izpildi projektu līmenī;

8.4. sniedz Izglītības un zinātnes ministrijai informāciju par valsts budžeta līdzekļu plānošanu projektu īstenošanai;

8.5. izskata finansējuma saņēmēja iepirkuma plānu un iesniedz to Iepirkumu uzraudzības birojā;

8.6. veic projektu iepirkumu pirmspārbaudes saskaņā ar normatīvajiem aktiem, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu īstenošanu;

8.7. sagatavo un iesniedz informāciju atbildīgajā iestādē par aktivitātes otrās kārtas īstenošanu un tai pieejamā finansējuma apguvi, pēc atbildīgās iestādes pieprasījuma sniedzot informāciju par atsevišķu projektu;

8.8. sagatavo maksājumu rīkojumu īstermiņa prognozi un ERAF izdevumu prognozi nākamajiem 12 mēnešiem un iesniedz to maksājumu iestādē;

8.9. pārbauda un apstiprina finansējuma saņēmēja maksājumu pieprasījumus un sagatavo izdevumu deklarāciju;

8.10. sniedz informāciju finansējuma saņēmējam, kas saistīta ar noslēgtā līguma vai vienošanās par projekta īstenošanu nosacījumiem un to izpildi;

8.11. izskata un apstiprina grozījumus projektā, ievērojot šo noteikumu 55., 56. un 57.punktā minētos nosacījumus;

8.12. uzkrāj datus par projekta īstenošanu atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;

8.13. sniedz sabiedrībai informāciju un nodrošina publicitāti jautājumos, kas saistīti ar aktivitātes otrās kārtas īstenošanu;

8.14. ja konstatēta neatbilstība, nodrošina neatbilstošo izdevumu atgūšanu saskaņā ar normatīvajiem aktiem, kas nosaka kārtību, kādā ziņo par Eiropas Savienības struktūrfondu ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus;

8.15. pirms projektu iesniegumu iesniegšanas atbildīgajā iestādē veic visu projektu būvdarbu tehniskās dokumentācijas izstrādes iepirkumu un būvdarbu veikšanas iepirkumu dokumentācijas pirmspārbaudi, šo iepirkumu procedūru norises pirmspārbaudi un sniedz atzinumu šo noteikumu 19. un 20.punktā noteiktajā kārtībā;

8.16. nodrošina valsts dibināto izglītības iestāžu būvdarbu tehniskās dokumentācijas un būvdarbu veikšanas iepirkuma dokumentācijas izstrādes uzraudzību, ievērojot to, ka minētajai dokumentācijai un tajā iekļautajiem risinājumiem jāatbilst Izglītības un zinātnes ministrijas saskaņotajai stratēģijai, skiču projektam, plānotā finansējuma pieprasījumam projektā un citām publisko iepirkumu un būvniecību reglamentējošo normatīvo aktu prasībām, lai sekmētu projektu ietvaros plānoto būvdarbu kvalitatīvu un savlaicīgu izpildi, kā arī novērstu nepiemērotu arhitektonisko, tehnoloģisko, funkcionālo un saimniecisko risinājumu īstenošanu būvniecībā;

8.17. nodrošina šo noteikumu 17.punktā minēto atbalstāmo darbību īstenošanas izmaksu attaisnojošās dokumentācijas pārbaudi pirms finansējuma saņēmējs, kas ir valsts dibināta izglītības iestāde, veic maksājumu izpildītājam vai piegādātājam;

8.18. nodrošina projekta sagatavošanas un īstenošanas laikā noslēgto būvdarbu tehniskās dokumentācijas izstrādes, būvuzraudzības un būvniecības līgumu izpildes uzraudzību.

1. Sadarbības iestāde ir atbildīgās iestādes funkcionālā pārraudzībā.

**II. Finansējuma piešķiršanas noteikumi**

1. Maksimāli pieejamā ERAF un valsts budžeta finansējuma apmēra, kas noteikts šo noteikumu 5.punktā, sadalījums ir šāds:

10.1. Austrumlatgales Profesionālā vidusskola – 8 522 371 lats;

10.2. Cēsu Profesionālā vidusskola – 2 302 928 lati;

10.3. Daugavpils Celtnieku profesionālā vidusskola – 6 686 155 lati;

10.4. Daugavpils Valsts tehnikums – 7 943 823 lati;

10.5. Ogres Valsts tehnikums – 8 878 401 lati;

10.6. Profesionālās izglītības kompetences centrs "Liepājas Valsts tehnikums" – 13 218 296 lati;

10.7. Profesionālās izglītības kompetences centrs "Rīgas Valsts tehnikums" – 6 723 544 lati;

10.8. Jelgavas Tehnikums – 10 910 409 lati;

10.9. Smiltenes Valsts tehnikums – profesionālā vidusskola – 6 130 199 lati;

10.10. Valmieras Profesionālā vidusskola – 8 500 000 lati;

10.11. Ventspils Tehnikums – 10 892 114 lati.

1. Atbildīgā iestāde uzaicinājumu iesniegt projekta iesniegumu nosūta šo noteikumu 10.punktā minētajai izglītības iestādei vai tās dibinātājam, ja izglītības iestāde ir pašvaldības vai citas juridiskas vai fiziskas personas dibināta izglītības iestāde (turpmāk – projekta iesniedzējs).
2. Ierobežotas atlases ietvaros projekta iesnieguma iesniedzējs var iesniegt vienu projekta iesniegumu.
3. Projekta ERAF līdzfinansējuma un valsts budžeta finansējuma apmērs nevar pārsniegt atbildīgās iestādes uzaicinājumā izglītības iestādei vai tās dibinātājam norādīto maksimāli pieejamo ERAF līdzfinansējuma un valsts budžeta finansējuma apmēru, ievērojot šo noteikumu 15.punktā noteikto.
4. Vērtējot izglītības iestādi atbilstoši šo noteikumu 1.pielikuma 4.punktā noteiktajam kritērijam, ņem vērā publiski pieejamos datus par attiecīgās izglītības iestādes darbības rādītājiem uz 2012.gada 1.oktobri.
5. Maksimāli pieļaujamais ERAF līdzfinansējuma apmērs ir 86 procenti no kopējās projekta attiecināmo izmaksu summas. Pārējo finansējumu – ne mazāk kā 14 procentus no kopējās projekta attiecināmo izmaksu summas – veido nacionālais publiskais līdzfinansējums. ERAF un valsts budžeta līdzfinansējuma apmērs nepārsniedz šo noteikumu 5.punktā noteikto finansējuma apmēru. Valsts dibinātām izglītības iestādēm finansējumu projekta īstenošanai nodrošina no valsts budžeta līdzekļiem. Pašvaldību vai citu juridisko un fizisko personu dibinātas izglītības iestādes, īstenojot projektu, nodrošina nacionālo publisko līdzfinansējumu no saviem līdzekļiem.
6. Sadarbības iestāde, ja tai ir pieejami valsts budžeta līdzekļi, pēc tam, kad noslēgts līgums vai vienošanās par projekta īstenošanu, nodrošina finansējuma saņēmējam, kas nav budžeta iestāde, avansa maksājumu līgumā vai vienošanās par projekta īstenošanu minētajos termiņos un kārtībā atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai un kādā veicami maksājumi un sagatavojama izdevumu deklarācija.

**III. Atbalstāmās darbības**

1. Aktivitātes otrās kārtas ietvaros ir atbalstāmas šādas darbības:

17.1. mācību līdzekļu, ieskaitot transportlīdzekļus kā uzskates un tehniskos līdzekļus, kas nepieciešami izglītības programmu īstenošanai, kā arī tehniskā aprīkojuma, tajā skaitā, informācijas tehnoloģiju, iegāde izglītības iestādes īstenoto profesionālās vidējās izglītības vai arodizglītības programmu modernizācijai šādās prioritārās izglītības tematiskajās jomās vai programmu grupās:

17.1.1. mehānika un metālapstrāde;

17.1.2. enerģētika;

17.1.3. elektronika un automātika;

17.1.4. ķīmijas tehnoloģijas un biotehnoloģija;

17.1.5. mašīnzinības;

17.1.6. pārtikas ražošanas tehnoloģijas un izstrādājumu izgatavošana;

17.1.7. tekstīliju ražošanas tehnoloģijas un izstrādājumu izgatavošana;

17.1.8. kokapstrādes tehnoloģijas un izstrādājumu izgatavošana;

17.1.9. poligrāfijas ražošanas tehnoloģijas un izstrādājumu izgatavošana;

17.1.10. būvniecība un civilā celtniecība;

17.1.11. lauksaimniecība, mežsaimniecība un zivsaimniecība;

17.1.12. veterinārija;

17.1.13. individuālie pakalpojumi (tūrisma un atpūtas organizācija vai viesnīcu un restorānu serviss);

17.1.14. mākslas (radošās industrijas) grupās;

17.2. izglītības iestāžu ēku, būvju, telpu, tajā skaitā dienesta viesnīcu, un infrastruktūras renovācija, rekonstrukcija un jaunu ēku vai būvju būvniecība, kas nepieciešamas izglītības iestāžu infrastruktūras modernizēšanai atbilstoši šo noteikumu 17.1.apakšpunktā minētajām prioritārajām izglītības tematiskām jomām vai programmu grupām un to ietvaros īstenotajām profesionālās vidējās izglītības vai arodizglītības programmām, kā arī būvju, ēku vai to daļu nojaukšana, kas nepieciešama esošas ēkas vai būves rekonstrukcijai jeb jaunas ēkas vai būves būvniecībai;

17.3. izglītības iestāžu bibliotēku un mācību kabinetu modernizācija (izņemot sporta zāles mācību līdzekļu un tehniskā aprīkojuma iegāde);

17.4. sporta zāles renovācija vai rekonstrukcija, ja sporta zāle ir projekta ietvaros renovējamas vai rekonstruējamas ēkas vai būves, kurā īsteno izglītības programmas šo noteikumu 17.1.apakšpunktā minētajās izglītības tematiskajās jomās vai programmu grupās, neatņemama sastāvdaļa;

17.5. izglītības iestāžu pielāgošana personām ar funkcionāliem traucējumiem.

**IV. Projektu iesniegumu atlases kārtība**

1. Atbildīgā iestāde 10 darba dienu laikā no šo noteikumu spēkā stāšanās dienas izpilda šo noteikumu 7.1.1., 7.1.2., 7.1.3. un 7.1.4.apakšpunktā noteiktās funkcijas.
2. Atbildīgā iestāde uzaicina projekta iesniedzēju iesniegt projekta iesniegumu, ja tas, ievērojot šo noteikumu 1.pielikuma 18.punktā noteikto, ir iesniedzis sadarbības iestādē izvērtēšanai un saņēmis pozitīvu atzinumu par:

19.1. būvdarbu tehniskā projekta izstrādes iepirkuma un būvdarbu iepirkuma dokumentācijas atbilstību publisko iepirkumu reglamentējošajiem normatīvajiem aktiem;

19.2. būvdarbu tehniskā projekta izstrādes iepirkuma un būvdarbu iepirkuma procedūras atbilstību publisko iepirkumu reglamentējošajiem normatīvajiem aktiem.

1. Sadarbības iestāde, izvērtējot šo noteikumu 19.1. un 19.2.apakšpunktā noteikto informāciju, ir tiesīga sniegt pozitīvu atzinumu, ja šo noteikumu 43.2.apakšpunktā ietvertās un būvdarbu iepirkuma rezultātā noteiktās izmaksas nepārsniedz Izglītības un zinātnes ministrijas saskaņotajā stratēģijā paredzēto finansējuma apmēru. Sadarbības iestāde šo noteikumu 19.punktā minētos atzinumus nosūta izglītības iestādei vai tās dibinātājam un informācijai atbildīgajai iestādei.
2. Atbildīgā iestāde piecu darbdienu laikā no šo noteikumu 19.punktā minētā pozitīva atzinuma par būvdarbu iepirkuma saņemšanas dienas attiecīgajam projekta iesnieguma iesniedzējam nosūta uzaicinājumu iesniegt projekta iesniegumu.
3. Uzaicinājumā iesniegt projekta iesniegumu ierobežotai atlasei norāda:

22.1. projekta iesnieguma iesniegšanas beigu termiņu, kas nav īsāks par 10 darba dienām no uzaicinājuma saņemšanas dienas, bet nepārsniedz 2013.gada 29.novembri;

22.2. projekta iesnieguma iesniegšanas vietu, kārtību tā nosūtīšanai pa pastu, iesniegšanai personīgi vai elektroniska dokumenta veidā;

22.3. projektam pieejamo finansējuma apmēru atbilstoši šo noteikumu 10.punktā minētajam un ievērojot šo noteikumu 15. un 17.punktā noteikto;

22.4. tīmekļa vietni, kurā publicēti projekta iesnieguma sagatavošanā izmantojamie dokumenti.

1. Projekta iesnieguma iesniedzējs, ievērojot projektu iesniegumu vērtēšanas kritērijus (1.pielikums), sagatavo projekta iesniegumu atbilstoši projekta iesnieguma veidlapai (2.pielikums).
2. Projekta iesniegumam pievienojami šādi pielikumi:

24.1. projekta iesnieguma iesniedzēja apliecinājums par nepieciešamā līdzfinansējuma nodrošināšanu (attiecināms uz finansējuma saņēmējiem, kas nav valsts dibināta profesionālās izglītības iestāde);

24.2. projekta iesnieguma iesniedzēja sagatavots finansēšanas plāna projekts (attiecināms uz valsts dibinātām izglītības iestādēm) (šo noteikumu 3.pielikums);

24.3. atbilstoši šo noteikumu 17.1.apakšpunktā noteiktajām prioritārajām izglītības tematiskajām jomām vai programmu grupām visu izglītības iestādes īstenoto profesionālās vidējās izglītības vai arodizglītības programmu modernizācijai nepieciešamā un projekta ietvaros iegādājamā aprīkojuma saraksts un šī aprīkojuma iegādes izmaksu aprēķins;

24.4. attiecīgo nozaru organizāciju saskaņojums par šo noteikumu 24.3.apakšpunktā noteiktā aprīkojuma sarakstu;

24.5. būvvaldē saskaņotā tehniskā projekta, kas paredz šo noteikumu 17.1.apakšpunktā noteiktajām prioritārajām izglītības tematiskajām jomām vai programmu grupām visu izglītības iestādes īstenoto profesionālās vidējās izglītības vai arodizglītības programmu nodrošinošās infrastruktūras modernizāciju, ekonomiskās daļas ekspertīze;

24.6. projekta ietvaros plānoto būvdarbu, kas atbilst 24.5.apakšpunktā minētajam tehniskajam projektam, iepirkuma ietvaros izraudzītā pretendenta iesniegtais finanšu piedāvājums (koptāme);

24.7. sertificēta būvinženiera vai būvuzrauga (pievienojot attiecīga sertifikāta kopiju) atzinums par projekta ietvaros plānoto būvdarbu, kas atbilst šo noteikumu 24.5.apakšpunktā minētajam tehniskajam projektam, pabeigšanu un ēku un būvju nodošanu ekspluatācijā līdz projekta beigu datumam, norādot pēdējo pieļaujamo būvdarbu uzsākšanas termiņu, lai iekļautos projekta īstenošanas periodā;

24.8. apraksts par izglītības iestādes personāla kompetenci un gatavību modernizētā mācību aprīkojuma atbilstošai izmantošanai mācību procesā, kurā sniegta informācija par veiktās pedagogu zināšanu un prasmju, kā arī gatavības darbam ar projekta ietvaros modernizējamo aprīkojumu novērtēšanas rezultātiem un ietverts sagatavotais pedagogu kompetences un kvalifikācijas paaugstināšanas plāns (norādot konkrētus pasākumus, finansējuma avotus, pedagogu skaitu), kas tiks ieviests līdz projekta īstenošanas beigām;

24.9. šo noteikumu 2.pielikuma aizpildīta A sadaļa "Ekonomiskās ienesīguma normas (ERR) un ekonomiskās neto pašreizējās vērtības (ENPV) aprēķins" (*Microsoft Excel* datnes formātā elektroniskā datu nesējā);

24.10. citus dokumentus, kurus projekta iesnieguma iesniedzējs uzskata par nepieciešamiem, lai pamatotu projekta iesnieguma atbilstību šo noteikumu 1.pielikumā minētajiem projektu iesniegumu vērtēšanas kritērijiem.

1. Projekta iesniegumu projekta iesnieguma iesniedzējs var iesniegt vienā no šādiem veidiem:

25.1.  papīra formā, iesniedzot vienu oriģināleksemplāru un vienu kopiju, kā arī identisku tā elektronisko versiju elektroniskajā datu nesējā, visus dokumentus ievietojot iepakojumā (aploksnē) un to aizzīmogojot. Ja papildus iesniedzamie dokumenti ir dokumentu kopijas, tiem jābūt noformētiem atbilstoši normatīvajos aktos par dokumentu izstrādāšanu un noformēšanu noteiktajai kārtībai;

25.2. elektroniska dokumenta formā normatīvajos aktos par elektronisko dokumentu noformēšanu noteiktajā kārtībā, tai skaitā projekta iesniegumam jābūt izstrādātam *DOC* (*Microsoft Office Word document*) datnes formātā, *XLS* (*Microsoft Excel format file*) vai *PDF* (*Portable Document Format*) datņu formātā. Projekta iesnieguma veidlapai un papildus iesniedzamo dokumentu oriģināliem jābūt parakstītiem katram atsevišķi ar projekta iesniedzēja institūcijas vadītāja vai tā pilnvarotas personas drošu elektronisko parakstu un apliecinātiem ar laika zīmogu pirms projekta iesniegumu atlases termiņa beigām. Ja papildus iesniedzamie dokumenti ir dokumentu kopijas, tiem jābūt apliecinātiem katram atsevišķi ar projekta iesnieguma iesniedzēja drošu elektronisko parakstu un laika zīmogu pirms projekta iesniegumu atlases termiņa beigām.

1. Šo noteikumu 22.punktā minētajā uzaicinājumā norādītais projekta iesnieguma iesniegšanas beigu datums ir pēdējā diena, kad projekta iesnieguma iesniedzējs projekta iesniegumu var iesniegt personīgi, elektroniska dokumenta formā vai nosūtot pa pastu.
2. Atbildīgā iestāde reģistrē saņemto projekta iesniegumu tā saņemšanas dienā. Apliecinājumu par projekta iesnieguma saņemšanu atbildīgā iestāde projekta iesnieguma iesniedzējam izsniedz uzreiz pēc tā iesniegšanas vai 10 darbdienu laikā pēc projekta iesnieguma iesniegšanas termiņa beigām nosūta pa pastu vai elektroniski, parakstītu ar drošu elektronisko parakstu atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032005062800473&Hash=).

**V. Projektu iesniegumu vērtēšana**

1. Aktivitātes otrās kārtas ietvaros iesniegtos projekta iesniegumus vērtē atbilstoši administratīvajiem kritērijiem, atbilstības kritērijiem, kvalitātes kritērijiem un finansējuma piešķiršanas kritērijam (1.pielikums).
2. Aktivitātes otrās kārtas ietvaros iesniegto projektu iesniegumu vērtēšanu nodrošina atbildīgā iestāde, izveidojot vērtēšanas komisiju. Vērtēšanas komisijas sastāvā iekļauj pārstāvjus no Zemkopības ministrijas, Vides aizsardzības un reģionālās attīstības ministrijas, Izglītības un zinātnes ministrijas un atbildīgās iestādes.
3. Vērtēšanas komisijas sēdēs novērotāja statusā var piedalīties vadošās iestādes, sadarbības iestādes, Latvijas Darba devēju konfederācijas pārstāvji. Vērtēšanas komisija dalībai vērtēšanas komisijas sēdēs var pieaicināt vienu vai vairākus ekspertus bez balsstiesībām.

1. Vērtēšanas komisijas darbību nosaka atbildīgās iestādes apstiprināts reglaments.
2. Uzsākot komisijas darbu, komisijas locekļi, eksperti un novērotāji paraksta apliecinājumu, ka:

32.1. komisijas sēžu laikā iegūto informāciju un dokumentu saturu neizpaudīs trešajām personām;

32.2. viņu darbībā nav tādu apstākļu, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību noteiktos ierobežojumus Eiropas Savienības struktūrfondu vadībā iesaistītajai personai, un nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā vai noraidīšanā.

1. Projekta iesniegumu vērtē atbilstoši projektu iesniegumu vērtēšanas kritērijiem šo noteikumu 1.pielikumam, ievērojot šos noteikumus, atbildīgās iestādes izstrādātu un apstiprinātu projekta iesniegumu vērtēšanas kārtību un normatīvos aktus, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību, kā arī izmantojot projekta iesnieguma vērtēšanas metodiku.
2. Projekta iesnieguma iesniedzēju un iesniegumu vērtē šādā secībā:

34.1. atbilstoši šo noteikumu 1.pielikuma 29., 30., 31., 32., 33., 34., 35., 36., 37., 38., 39., 40. un 41.punktā minētajiem administratīvajiem kritērijiem;

34.2. atbilstoši šo noteikumu 1.pielikuma 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26., 27. un 28.punktā minētajiem atbilstības kritērijiem;

34.3. atbilstoši šo noteikumu 1.pielikuma 1., 2., 3., 4., 5., 6., 7., 8. un 9.punktā minētajiem kvalitātes kritērijiem;

34.4. atbilstoši šo noteikumu 1.pielikuma 42.punktā minētajam finansējuma piešķiršanas kritērijam.

1. Projekta iesnieguma atbilstību administratīvajiem kritērijiem, atbilstības kritērijiem un finansējuma piešķiršanas kritērijiem vērtē ar “Jā” vai “Nē” (“Jā” – atbilst, “Nē” – neatbilst). Projekta iesnieguma atbilstību kvalitātes kritērijiem vērtē, piešķirot noteiktu punktu skaitu.

**VI. Lēmuma par projekta iesnieguma apstiprināšanu, apstiprināšanu ar nosacījumiem vai noraidīšanu pieņemšana un paziņošana**

1. Atbildīgā iestāde pieņem lēmumu par projekta iesniegumu apstiprināšanu, ja tā atbilstība visiem šo noteikumu 1.pielikuma 10. 11., 12., 13., 14., 15., 16., 17., 18., 19., 20., 21., 22., 23., 24., 25., 26., 27., 28., 29., 30., 31., 32., 33., 34., 35., 36., 37., 38., 39., 40., 41. un 42.punktā noteiktajiem projektu iesniegumu vērtēšanas kritērijiem ir novērtēta ar „Jā”, kā arī atbilstība šo noteikumu 1.pielikuma 1., 2., 3., 4., 5., 6., 7., 8. un 9.punktā noteiktajiem projektu iesniegumu vērtēšanas kritērijiem ir novērtēta ar ne mazāk kā astoņiem punktiem.
2. Atbildīgā iestāde pieņem lēmumu noraidīt projekta iesniegumu un neturpināt tā vērtēšanu, ja izpildās vismaz viens no šādiem nosacījumiem:

37.1. projekta iesniegums neatbilst kādam no šo noteikumu 1.pielikuma 10. 11., 12., 13., 14., 18., 19., 29., 30. vai 35.punktā minētajiem kritērijiem;

37.2. vērtējumā par atbilstību šo noteikumu 1.pielikuma 4., 5., 6., 7., 8. vai 9.punktā minētajam kvalitātes kritērijam projekta iesniegums saņēmis mazāk par vienu punktu vai vērtējumā par atbilstību šo noteikumu 1.pielikuma 1.punktā minētajam kvalitātes kritērijam – mazāk par diviem punktiem;

37.3. iesniegums neatbilst šo noteikumu 1.pielikuma 42.punktā minētajam finansējuma piešķiršanas kritērijam.

1. Atbildīgā iestāde lēmumā par projekta iesnieguma apstiprināšanu var ietvert šādus nosacījumus, kas jāizpilda, lai projekta iesnieguma iesniedzējs varētu noslēgt līgumu vai vienošanos par projekta īstenošanu:

38.1. precizēt projekta iesnieguma atbilstoši šo noteikumu 1.pielikuma 15., 16., 17., 20., 21., 22., 23., 24., 25., 26., 27., 28., 31., 32., 33., 34., 36., 37., 38., 39., 40., vai 41.punktā minētajiem vērtēšanas kritērijiem;

38.2. veikt citu atbildīgās iestādes noteiktu, tiesiski pamatotu darbību, kura ir vērsta uz projekta atbilstošu sagatavošanu un īstenošanu.

1. Atbildīgā iestāde piecu darbdienu laikā no lēmuma pieņemšanas nosūta:

39.1. projekta iesniedzējam – lēmumu par projekta iesnieguma apstip­rināšanu vai noraidīšanu, vai apstiprināšanu ar nosacījumu;

39.2. sadarbības iestādei – lēmumu par projekta iesnieguma apstip­rināšanu un apstiprināto projekta iesniegumu vai projekta iesniegumu elektroniska dokumenta formā, kas noformēts atbilstoši Elektronisko dokumentu likumā noteiktajām prasībām.

1. Ja projekta iesniegums ir apstiprināts ar nosacījumiem, projekta iesnieguma iesniedzējs lēmumā noteiktajā termiņā, kas nepārsniedz 15 darbdienas no lēmuma nosūtīšanas dienas, nodrošina lēmumā ietverto nosacījumu izpildi un iesniedz atbildīgajai iestādei izvērtēšanai informāciju par nosacījumu izpildi. Lēmumā noteiktajā termiņā informāciju par nosacījumu izpildi projekta iesnieguma iesniedzējs var iesniegt ne vairāk vienu reizi.
2. Atbildīgā iestāde 20 darba dienu laikā pēc šo noteikumu 40.punktā minētās informācijas saņemšanas veic tās izvērtēšanu. Ja projekta iesnieguma iesniedzējs nodrošina šo noteikumu 40.punktā minētajā lēmumā ietverto nosacījumu izpildi lēmumā noteiktajā termiņā, atbildīgās iestādes atzinums ir pozitīvs un atbildīgā iestāde piecu darbdienu laikā no atzinuma parakstīšanas dienas nosūta:

41.1. projekta iesnieguma iesniedzējam – atzinumu;

41.2. sadarbības iestādei – lēmumu par projekta iesnieguma apstiprināšanu ar nosacījumu, atzinumu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu.

1. Ja projekta iesnieguma iesniedzējs nenodrošina lēmumā ietverto nosacījumu izpildi šo noteikumu 40.punktā noteiktajā termiņā, projekta iesniegums uzskatāms par noraidītu. Atzinumu par lēmumā ietverto nosacījumu neizpildi atbildīgā iestāde ne vēlāk kā piecu darba dienu laikā no atzinuma sagatavošanas nosūta projekta iesnieguma iesniedzējam.

**VII. Projekta īstenošanas un finansēšanas noteikumi. Attiecināmās un**

**neattiecināmās izmaksas**

1. Projekta ietvaros attiecināmas ir šādas izmaksu pozīcijas:

43.1. mācību iekārtu, ieskaitot transportlīdzekļus kā uzskates un tehniskos līdzekļus, kas nepieciešami izglītības programmu īstenošanai, kā arī tehniskā aprīkojuma, tajā skaitā, informācijas tehnoloģiju iegādes izmaksas, kā arī bibliotēkas un mācību kabinetu modernizēšanas izmaksas;

43.2. ēku, būvju, telpu un infrastruktūras renovācijas un rekonstrukcijas izmaksas, jaunas būves vai ēkas būvniecības, tai skaitā ēku, telpu, ieskaitot dienesta viesnīcu un infrastruktūras pielāgošanas personām ar funkcionāliem traucējumiem būvdarbu izmaksas; sporta zāles renovācijas vai rekonstrukcijas izmaksas, ja sporta zāle ir projekta ietvaros renovējamas vai rekonstruējamas ēkas vai būves, kurā īsteno izglītības programmas šo noteikumu 17.1.apakšpunktā minētajās izglītības tematiskajās jomās vai programmu grupās, neatņemama sastāvdaļa; būvobjekta labiekārtošanas izmaksas; ēku vai būvju nojaukšanas izmaksas, jā minēto ēku vai būvju nojaukšana nepieciešama esošas ēkas vai būves rekonstrukcijai jeb jaunas ēkas vai būves būvniecībai;

43.3. to projekta informācijas un publicitātes pasākumu izmaksas, kas atbilst normatīvajiem aktiem, kas nosaka kārtību, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem;

43.4. pakalpojumu un citas izmaksas, kas ir pamatotas un saistītas ar aktivitāšu īstenošanu, izņemot samaksu par juridisko pakalpojumu veikšanu;

43.5. neparedzētās izmaksas, kuras var izmantot šo noteikumu 43.1., 43.2. un 43.4.apakšpunktā minēto izmaksu segšanai.

1. Šo noteikumu 43.1., 43.2. un 43.4.apaškpunktā noteiktās izmaksas ir projekta tiešās attiecināmās izmaksas. Šo noteikumu 43.3.apakšpunktā noteiktās izmaksas ir projekta netiešās attiecināmās izmaksas.
2. Šo noteikumu 43.1.apakšpunktā noteiktajās izmaksas var ietvert:

45.1. profesionālās izglītības programmu modernizācijai nepieciešamo mācību iekārtu, aprīkojuma un tehnoloģiju iegādes izmaksas, tai skaitā transportlīdzekļu iegādes izmaksas profesionālās izglītības programmu īstenošanai;

45.2. bibliotēkas un mācību kabinetu modernizācijai nepieciešamo mācību iekārtu un aprīkojuma iegādes izmaksas;

45.3. informācijas tehnoloģiju, tai skaitā iekšējo tīklu un interneta pieslēgumu izveides, un programmatūras iegādes izmaksas;

45.4. mācību iekārtu, aprīkojuma, tehnoloģiju un informācijas tehnoloģiju piegādes, uzstādīšanas un apkalpošanas izmaksas, kā arī lietošanas tehniskās apmācības izmaksas izglītības iestādes pedagogiem.

1. Šo noteikumu 43.2.apakšpunktā noteiktās izmaksas var ietvert:

46.1. ēku, būvju, telpu un infrastruktūras rekonstrukcijas un renovācijas izmaksas, jaunas būves vai ēkas būvniecības un esošo būvju vai to daļu nojaukšanas izmaksas;

46.2. ēku, būvju, tai skaitā jaunbūvju, telpu pielāgošanas personām ar funkcionāliem traucējumiem izmaksas;

46.3. būvprojektā paredzētās teritorijas labiekārtošanas darbu izmaksas.

1. Šo noteikumu 46.3.apakšpunktā noteiktās izmaksas nepārsniedz piecus procentus no būvniecības tāmē iekļauto attiecināmo izmaksu kopsummas.
2. Šo noteikumu 43.4.apakšpunktā noteiktās izmaksas var ietvert:

48.1. būvdarbu tehniskās dokumentācijas izstrādes izmaksas;

48.2. būvuzraudzības un autoruzraudzības izmaksas;

48.3. neatkarīgas būvekspertīžu veikšanas izmaksas, tai skaitā neatkarīgas būvprojekta ekonomiskās sadaļas ekspertīzes veikšanas izmaksas un šo noteikumu 24.7.apakšpunktā minētā atzinuma sagatavošanas izmaksas;

48.4. izmaksas mācību iekārtu, aprīkojuma un tehnoloģiju plānu un specifikāciju izstrādei;

48.5. izmaksas, kas saistītas ar būves vai ēkas nodošanu ekspluatācijā.

1. Šo noteikumu 43.4.apakšpunktā noteiktās izmaksas nepārsniedz 10 procentus no projekta tiešajām attiecināmajām izmaksām.
2. Šo noteikumu 43.3.apakšpunktā noteiktās izmaksas nepārsniedz 1 000 latus.
3. Šo noteikumu 43.5.apakšpunktā noteiktās izmaksas nepārsniedz piecus procentus no projekta tiešajām attiecināmajām izmaksām.

1. Neatgūstamie pievienotās vērtības nodokļa maksājumi ir attiecināmās izmaksas.
2. Neattiecināmas ir šādas izmaksas:

53.1. nekustamā īpašuma (būves, ēkas vai zemes) iegādes izmaksas;

53.2. izdevumi, kas neparedz tūlītēju iekārtu iegādi, piemēram, līzings;

53.3. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu transakcijām, nokavējuma procenti, līgumsodi un tiesvedības izdevumi;

53.4. projekta administrēšanas izmaksas;

53.5. izmaksas, kas nav norādītas šo noteikumu 43., 45., 46., 48.punktā un 53.7.apakšpunktā vai pārsniedz šo noteikumu 47., 49., 50. un 51.punktā noteikto izmaksu apjoma ierobežojumu;

53.6. izmaksas, kuras nav saistītas ar projekta aktivitāšu īstenošanu;

53.7. izmaksas, kuras radušās pirms projekta iesnieguma apstiprināšanas, izņemot šo noteikumu 48.1., 48.3. un 48.4.apakšpunktā minētās izmaksas, vai kuru maksājumi veikti vēlāk nekā mēneša laikā pēc projekta īstenošanas termiņa beigām;

53.8. izmaksas, kas nav pamatotas ar izmaksu attaisnojošiem dokumentiem vai radušās normatīvo aktu prasību neievērošanas dēļ;

53.9. izmaksas, kas veiktas uz darba līguma pamata.

1. Projekta iesnieguma iesniedzējs, kas ir valsts dibināta izglītības iestāde, šo noteikumu 53.punktā noteiktās neattiecināmās izmaksas projektā neplāno. Projekta iesnieguma iesniedzējs, kas nav valsts dibināta izglītības iestāde, projektā var plānot šo noteikumu 53.punktā noteiktās neattiecināmās izmaksas, tās sedzot no projekta iesnieguma iesniedzēja rīcībā esošiem līdzekļiem, kas nav valsts budžeta līdzekļi.
2. Grozījumus projektā veic atbilstoši normatīvajos aktos noteiktajai kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, ciktāl šajos noteikumos nav noteikts citādi.
3. Finansējuma saņēmējs pirms iesniegšanas sadarbības iestādē iesniedz saskaņošanai atbildīgajā iestādē projekta grozījumus, ja izmaiņas ir saistītas ar:

56.1. projekta īstenošanas sākuma un beigu termiņu;

56.2. projekta kopējo attiecināmo izmaksu apjomu vai to sadalījuma pa gadiem plānojumu.

1. Sadarbības iestāde var ierosināt grozījumu veikšanu projektā, saskaņojot ar atbildīgo iestādi.
2. Finansējuma saņēmējs piecu darbdienu laikā pēc tam, kad noslēgts līgums vai vienošanās par projekta īstenošanu, aktualizētu iepirkuma plānu iesniedz sadarbības iestādē. Ja finansējuma saņēmējs projekta ietvaros veic iepirkumu, pirms tiek noslēgts līgums vai vienošanās par projekta īstenošanu, tas 10 darba dienas pirms iepirkuma procedūras uzsākšanas iesniedz iepirkuma plānu sadarbības iestādē.
3. Projekta iesnieguma iesniedzējam šo noteikumu 17.2., 17.3., 17.4. un 17.5.apakšpunktā minēto darbību veikšanai iepirkuma konkurss jāizsludina pirms projekta iesnieguma iesniegšanas dienas, ievērojot šo noteikumu 19. un 21.punktā noteikto. Projekta iesnieguma iesniedzējs šo noteikumu 17.1.apakšpunktā minēto atbalstāmo darbību īstenošanai iepirkuma konkursu var izsludināt pirms projekta iesnieguma iesniegšanas dienas.
4. Finansējuma saņēmējs nodrošina aktuālās informācijas par projekta īstenošanu ievietošanu finansējuma saņēmēja iestādes tīmekļa vietnē internetā ne retāk kā reizi trijos mēnešos.
5. Finansējuma saņēmējs projektā paredzēto aktivitāšu, kas noteiktas šo noteikumu 48.1., 48.3. un 48.4.apakšpunktā, īstenošanu var uzsākt pirms līguma vai vienošanās par projekta īstenošanu noslēgšanas ar sadarbības iestādi.
6. Ja projekta īstenošanas rezultātā plāno gūt vai gūst ieņēmumus un projekts atbilst Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML_blankērtregulaskonsolidētoversiju), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML_blankērtregululatviešuvalodā), 55.panta nosacījumiem, projekta iesniedzējs veic finanšu analīzi atbilstoši šo noteikumu [2.pielikuma](http://likumi.lv/doc.php?id=218206) 6.3.4.apakšpunktā noteiktajai metodikai un B.sadaļā norādītajai formai, lai noteiktu finansējuma deficīta apjomu, kas attiecināms finansēšanai no Eiropas Reģionālās attīstības fonda.
7. Projektu īsteno ne ilgāk kā līdz 2015.gada 31.augustam.
8. Ja projekta īstenošanas laikā rodas neattiecināmie izdevumi vai sadārdzinājuma izmaksas, tad finansējuma saņēmējs sedz tos no saviem budžeta līdzekļiem un uzskaita saskaņā ar līgumā vai vienošanās par projekta īstenošanu noteiktajām prasībām.
9. Ja aktivitātes otrās kārtas ietvaros kādā projektā ir konstatēta neatbilstība vai ir lauzts līgums vai vienošanās par projekta īstenošanu, atbrīvotais finansējums konstatēto neatbilstību un lauzto vienošanos rezultātā neatbilstoši veikto izdevumu apmērā nevar novirzīt papildus darbību veikšanas īstenošanai projekta ietvaros un jaunu projektu īstenošanai, izņemot gadījumus, kad par atbrīvotā finansējuma izlietošanu ir pieņemts atsevišķs Ministru kabineta lēmums.

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

Izglītības un zinātnes ministrs R.Ķīlis

# Vizē: Valsts sekretāra vietniece –

# Struktūrfondu un starptautisko finanšu

# instrumentu departamenta direktore,

# valsts sekretāra pienākumu izpildītāja L.Sīka

18.01.2013 11:29

4708

M.Meženiece

67047974, marta.mezeniece@izm.gov.lv